钦定古今图书集成/明伦汇编/氏族典/第130卷 > 陈美
## 钦定古今图书集成/明伦汇编/氏族典/第130卷 > 陈美

按《明外史陈美传》：“美字在中，新建人。崇祯时，由乡举
为常山知县，母忧归。服阕，起官宜城。兵燹之馀，民生
凋瘵，美安辑备至。张献忠遣兵来犯，美偕守备刘相
国迎击，贼中伏，败去。巡按御史上其功，获叙录。都御
史王永祚荐于朝，未及擢用。十五年冬，李自成犯襄
阳，乡官罗平知州蔡思绳、福州通判宋大勋殉节。贼”
分兵寇宜城，美固拒八昼夜。城陷，抗骂不已，为贼支
解。均州知州胡承熙被执不屈，与其子尔英俱死。